《秋夜怀友二首 其一》
元代·袁易

平生故旧谁知我，潦倒襟期子略同。纵酒祇判千日醉，读书少忍十年穷。

岁华晼晚欺霜鬓，物色凄凉入共桐。未用相看叹摇落，古来江汉有秋风。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。